smcproject/ml-wiki-sentences huggingface dataset:
ചൈനയിലെ പരമ്പരാഗത ധാർമ്മികതയോടു ഈവിധം സമരസപ്പെട്ട റിച്ചി, തദ്ദേശീയർക്ക് ക്രിസ്തുമതത്തിലേക്കുള്ള പരിവർത്തനത്തിനു ശേഷവും കുടുംബപാരമ്പര്യങ്ങളോട് ചേർന്നു നിൽക്കാനും ഔദ്യോഗിക ചുമതലകളോട് നീതി പുലർത്താനും കൺഫ്യൂഷിയൻ ജ്ഞാനപാരമ്പര്യത്തിൽ തുടരാനും കഴിയുമെന്നാക്കി.
ദൈവനാമങ്ങളുടേയും പൂർവികർക്കു നൽകുന്ന വണക്കത്തിന്റേയും കാര്യത്തിൽ റിച്ചി സ്വീകരിച്ച നിലപാടുകൾ കത്തോലിക്കാ വൃത്തങ്ങളിൽ പിന്നീട് വലിയ വിവാദം സൃഷ്ടിച്ചു.
1704-ലും 1715-ലും ദൈവനാമങ്ങളുടെ ഉപയോഗത്തെക്കുറിച്ചു നൽകിയ തീരുമാനത്തിൽ ക്ലെമന്റ് പതിനൊന്നാമൻ മാർപ്പാപ്പ, ഷാങ് ടി, ടിയൻ എന്നീ പദങ്ങളുടെ ഉദ്ദിഷ്ടാർത്ഥത്തെക്കുറിച്ച് തീർപ്പു പറഞ്ഞില്ല.
എന്നാൽ ദുർവ്യാഖ്യാനത്തിനു സാധ്യതയൊരുക്കുമെന്ന ന്യായത്തിൽ ആ പദങ്ങളുടെ ഉപയോഗം വിലക്കിയ മാർപ്പാപ്പ അവയുടെ സ്ഥാനത്ത് ടിയൻ-ചു എന്ന പദമാണ് സ്വീകാര്യമായി പ്രഖ്യാപിച്ചത്.
പണ്ഡിതൻ റിച്ചി നിർമ്മിച്ച പൂവേഷ്യയുടെ ഭൂപടം
ഗണിതം , ജ്യോതിശാസ്ത്രം , ഭൂമിശാസ്ത്രം എന്നിവയുൾപ്പെടെയുള്ള മതേതരവിജ്ഞാനശാഖകളിൽ അഗാധമായ അറിവുണ്ടായിരുന്ന റിച്ചി പാശ്ചാത്യചിന്തയിലേയും ശാസ്ത്രത്തിലേയും ആശയങ്ങൾ ചൈനയിൽ പ്രചരിപ്പിക്കാൻ  ശ്രമിച്ചു.
യൂക്ലിഡിന്റെ 'എലിമെന്റുകൾ' ഉൾപ്പെടെയുള്ള ഗ്രന്ഥങ്ങൾ അദ്ദേഹം ചീനഭാഷയിലേയ്ക്കു മൊഴിമാറ്റം ചെയ്യുകയും ചൈനയുടെ ഭൂപടം നിർമ്മിക്കുകയും ചെയ്തു.
ഘടികാരങ്ങളെക്കുറിച്ച് ഉണ്ടായിരുന്ന അറിവും ജ്യോതിശാസ്ത്രജ്ഞാനവും റിച്ചിയെ പണ്ഡിതന്മാർക്കും രാജപരിവാരത്തിനും സ്വീകാര്യനാക്കി.
റിച്ചിയുടെ പിൻഗാമികളായ ഈശോസഭാ പ്രേഷിതരെ പിന്നീട് ചീന സർക്കാർ, പഞ്ചാംഗപരിഷ്കാരത്തിന്റെ ചുമതലയേൽപ്പിക്കുകയും അതുമായി ബന്ധപ്പെട്ട ജ്യോതിശാസ്ത്ര ബ്യൂറോയുടെ അധിപന്മാരാക്കും ചെയ്തു.
ചരമം, വിലയിരുത്തൽ ബെയ്ജിങ്ങിൽ റിച്ചിയുടെ സംസ്കാരസ്ഥാനം
1610 റിച്ചി അന്തരിച്ചപ്പോൾ, ചൈനയിൽ മരിക്കുന്ന യൂറോപ്യന്മാരെ ബെയ്ജിങ്ങിൽ സംസ്കരിക്കുന്നതിനുള്ള വിലക്കിന് ഇളവു വരുത്തിക്കൊണ്ട്, ചക്രവർത്തി തന്നെ ബെയ്ജിങ്ങിൽ അദ്ദേഹത്തിനു സംസ്കാരസ്ഥാനം നൽകി.
ഏഴാം നൂറ്റാണ്ടിൽ നെസ്തോറിയൻ മിഷനറിമാരും പതിമൂന്നാം നൂറ്റാണ്ടിൽ കത്തോലിക്കാ സന്യാസികളും ചൈനയിൽ ക്രിസ്തുമതം പ്രചരിപ്പിക്കാൻ ശ്രമിച്ചിരുന്നു.
ആ വേദപ്രചാരദൗത്യങ്ങൾ സൃഷ്ടിച്ച ക്രിസ്തീയസമൂഹങ്ങൾ, ദേശീയസംസ്കാരവുമായുള്ള ജൈവബന്ധത്തിന്റെ അഭാവത്തിൽ അന്യം നിന്നു പോവുകയാണുണ്ടായത്.
ചൈനയിൽ ഇടം കണ്ടെത്താനുള്ള ക്രിസ്തുമതത്തിന്റെ മൂന്നാമത്തെ ശ്രമത്തിന്റെ ഭാഗമായിരുന്നു റിച്ചി.
ആ സംരംഭത്തിന്റെ താരതമ്യവിജയത്തിനു കാരണം അദ്ദേഹത്തിന്റെ സമീപനത്തിന്റെ സവിശേഷതകളായിരുന്നു.
നുറുങ്ങുകൾ ചൈനയിൽ ലീ മാ-തൗ എന്ന പേരിൽ അറിയപ്പെട്ട റിച്ചിയുടെ ബെയ്ജിങ്ങിലെ വരവിനെക്കുറിച്ച് കൊട്ടാരത്തിലെ ഔദ്യോഗികചരിത്രകാരൻ ഇങ്ങനെ രേഖപ്പെടുത്തിയിരിക്കുന്നു: "രണ്ടാം മാസത്തിൽ ടീയൻ സിൻ കാരനായ മാ ടാങ് എന്ന ഷണ്ഡൻ, പശ്ചിമസമുദ്രദേശത്തു നിന്നുള്ള ലീ മാ-തൗ -വിനെ കൊട്ടാരത്തിൽ എത്തിച്ചു. ചക്രവർത്തിക്കായി അയാൾ ചില കാഴ്ചകൾ കൊണ്ടു വന്നിരുന്നു.  കാഴ്ചകൾ ചക്രവർത്തി ആചാരങ്ങളുടെ ചുമതലയുള്ള സമിതിക്ക് അയച്ചു കൊടുത്തു."
റിച്ചിയെ സ്വീകരിക്കുന്നതിനേക്കുറിച്ചും, യേശുവിന്റേയും വിശുദ്ധമാതാവിന്റേയും ചിത്രങ്ങളും വിശുദ്ധന്മാരുടെ തിരുശേഷിപ്പുകളും ഉൾപ്പെടെ അദ്ദേഹം സമർപ്പിക്കാൻ ആഗ്രഹിച്ച കാഴ്ചകളെക്കുറിച്ചും, കൺഫ്യൂഷിയൻ ആചാരസമിതി ഇങ്ങനെ പ്രതികരിച്ചതായും കൊട്ടാരം ചരിത്രകാരൻ പറയുന്നു: "പശ്ചിമസമുദ്രദേശക്കാർക്ക് നമ്മളുമായി ബന്ധമൊന്നുമില്ല.  അവർ നമ്മുടെ നിയമങ്ങൾ അനുസരിക്കുന്നുമില്ല.  ലീ മാ-തൗ സമർപ്പിച്ചിരിക്കുന്ന സ്വർഗ്ഗാധിപന്റേയും കന്യകയുടേയും ചിത്രങ്ങളിലും വലിയ കാര്യമൊന്നുമില്ല....അയാൾ അമരന്മാരുടെ അസ്ഥികൾ അടങ്ങിയ ഒരു സഞ്ചിയും സമർപ്പിച്ചല്ലോ.  അമരന്മാർ സ്വർഗ്ഗത്തിലേക്കു പോയപ്പോൾ അസ്ഥികൾ കൊണ്ടു പോയില്ലെന്നാണോ കരുതേണ്ടത്?"
അവലംബം 1 2 3 A History of Christianity, Kenneth Scott Latourette (പുറങ്ങൾ 939-41) 1 2 3 4 മത്തേയോ റിച്ചിയെക്കുറിച്ച് കത്തോലിക്കാ വിജ്ഞാനകോശത്തിലുള്ള ലേഖനം 1 2 3 China, a Short Cultural History, by CP Fitzgerald, 3rd Edition (പുറം 481) 1 2 വിവിയൻ ഗ്രീൻ, എ ന്യൂ ഹിസ്റ്ററി ഓഫ് ക്രിസ്‌ട്യാനിറ്റി (പുറങ്ങൾ 181-82) പുറത്തേക്കുള്ള കണ്ണികൾ Wikimedia Commons has media related to Matteo Ricci .
World Digital Library presentation of 職方外紀 六卷卷首一卷 or "Chronicle of Foreign Lands" , 1623.
Library of Congress .
This book explains Matteo Ricci's world map of 1574.
Fairfield University : Matteo Ricci, S.J. Archived 2020-12-19 at the Wayback Machine .
University of Scranton : Matteo Ricci, S.J. Archived 2008-03-18 at the Wayback Machine .
മത്രോഹ് ഗവർണ്ണറേറ്റ്
മത്രോഹ് ഗവർണ്ണറേറ്റ് Matrouh Governorate (Egyptian Arabic Egyptian Arabic : محافظة مطروح ‎ Muḥāfẓet Maṭrūḥ ) ഈജിപ്തിലെ ഗവർണ്ണറേറ്റുകളിൽ ഒന്നാണ്.
രാജ്യത്തിന്റെ വടക്കു പടിഞ്ഞാറ് സ്ഥിതിചെയ്യുന്ന ഈ പ്രദേശം, ലിബിയയുടെ അതിർത്തി പങ്കിടുന്നു.
ഈ പ്രദേശത്തിന്റെ തലസ്ഥാനം മാർസ മത്രോഹ് ആണ്.
ഈജിപ്തിന്റെ പടിഞ്ഞാറൻ മരുഭൂമിയുടെ ഭാഗമായ ഈ പ്രദേശത്ത് സിവ മരുപ്പച്ച ഉൾപ്പെടുന്നു.
ഇവിടത്തെ അമൂൺ ദേവന്റെ ദേവാലയം പ്രസിദ്ധമായിരുന്നു.
ഇവിടെ ഒട്ടാറ പിളർപ്പ് കാണപ്പെടുന്നു.
കടൽനിരപ്പിനു 133 മീറ്റർ വരെ താണതാണീ പിളർപ്പ്.
മർസ മത്രോഹ് ഹെല്ലനിക് കാലത്തുവരെ പ്രസിദ്ധമായിരുന്നു ഈ പ്രദേശം.
2015ലെ ജനസംഖ്യാക്കണക്കനുസരിച്ച്, 447,846 ജനങ്ങൾ പാർക്കുന്നു.
316,005 ആളുകൾ ആണ് നഗരപ്രദേശത്ത് താമസിക്കുന്നത്.
316,005 പേർ ഇവിടത്തെ ഗ്രാമ്മീണമേഖലയിലും ജീവിക്കുന്നു.
മത്തൂരു ഇംഗ്ലീഷ് വിലാസം https://ml.wikipedia.org/wiki/Mattur
13°52′26″N 75°33′32″E ﻿ / ﻿ 13.87389°N 75.55889°E ﻿ / 13.87389; 75.55889 കർണ്ണാടക സംസ്ഥാനത്തിലെ ഷിമൊഗ ജില്ലയിലെ ഒരു ഗ്രാമമാണ് മത്തൂരു .
( കന്നഡ : ಮತ್ತೂರು , സംസ്കൃതം : मत्तूरु ).
തുംഗ നദിയുടെ കരയിലാണ്‌ ഈ ഗ്രാമം സ്ഥിതി ചെയ്യുന്നത്.
അടുത്തകാലത്തായി ഈ ഗ്രാമം സംസ്കൃത പഠനത്തിന്റെ പേരിൽ ശ്രദ്ധ നേടിയിട്ടുണ്ട്.
സംസ്കൃത പുനരുദ്ധാരണത്തിന്റെ ഭാഗമായി ഈ ഗ്രാമത്തിലുള്ളവർ ജാതിമതഭേദമന്യേ സംസ്കൃതം അഭ്യസിക്കുകയും ദൈനംദിന ഭാഷയായി സംസ്കൃതത്തെ സ്വീകരിക്കുകയും ചെയ്തു.
ഈ ഗ്രാമത്തിലെ ഭൂരിപക്ഷം കുടുംബങ്ങളും ഇപ്പോൾ പ്രധാനഭാഷയായി ഉപയോഗിക്കുന്നത് സംസ്കൃതമാണ്.
മത്തൂരുവിന്റെ മാതൃക പിന്തുടർന്ന് കർണ്ണാടകയിലെത്തന്നെ ഹൊഷഹള്ളി, മധ്യപ്രദേശിലെ മോഹാദ്‌, ഝിരി, ഉത്തരാഖണ്ഡിലെ ഭന്തോളി എന്നീ ഗ്രാമങ്ങളും ഇപ്പോൾ സംസ്കൃതം സംസാരഭാഷയായി സ്വീകരിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ Times of India -Article about Mattur Wikimapia link to Mattur
മത്ത്യാസ് സിൻഡ്ലർ ഇംഗ്ലീഷ് വിലാസം https://ml.wikipedia.org/wiki/Matthias_Sindelar
ഓസ്ട്രിയൻ ഫുട്ബോൾ കളിക്കാരനായിരുന്നു മത്ത്യാസ് സിൻഡ്ലർ (10 ഫെബ്: 1903 – 23 ജനു:1939)
ഓസ്ട്രിയൻ ദേശീയടീമിൽ അംഗമായിരുന്ന സിൻഡ്ലർ 1934 ലെ ലോകഫുട്ബോൾ കപ്പിൽ ആസ്ട്രിയയെ നയിക്കുകയുണ്ടായി.
മധ്യ മുന്നേറ്റ നിരയിൽ കളിച്ചിരുന്ന അദ്ദേഹത്തെ  ഡ്രിബ്ലിങ്ങ് പാടവം കൊണ്ടും, ശാരീരിക പ്രത്യേകതകൾ കൊണ്ടും പേപ്പർ മാൻ എന്നു വിളിച്ചിരുന്നു.
1999ൽ IIFFHS സിൻഡ്ലറെ ഇരുപതാം നൂറ്റാണ്ടിലെ ഏറ്റവും മികച്ച ഓസ്ട്രിയൻ ഫുട്ബോൾ കളിക്കാരനായി തെരഞ്ഞെടുത്തിരുന്നു.
അതിനും ഒരു കൊല്ലം മുൻപുമാത്രമായിരുന്നു ഓസ്റ്റ്രിയയുടെ നൂറ്റാണ്ടിന്റെ കായികതാരം എന്ന ബഹുമതി അദ്ദേഹത്തെ തേടിയെത്തിയത്.
ഹിറ്റ്ലർ ആസ്ട്രിയ കീഴടക്കിയതിനെത്തുടർന്ന് ജർമ്മനിയ്ക്കുവേണ്ടി കളിയ്ക്കുന്നതിൽ  വിമുഖത കാണിച്ചിരുന്നസിൻഡ്ലറെയും, കൂട്ടുകാരി കാമിലയെയും ദുരൂഹസാഹചര്യത്തിൽ വിയന്നയിലുള്ള വസതിയിൽ 1939 ജനുവരി  23 നു കാർബൺ മോണോക്സൈഡ് ശ്വസിച്ചു മരണപ്പെട്ടനിലയിൽ കണ്ടെത്തുകയാണുണ്ടായത്.
ബഹുമതികൾ 1× Austrian football championship : 1926 5× Austrian Cup : 1925, 1926, 1933, 1935, 1936 2× Mitropa Cup : 1933, 1936 1× Central European International Cup : 1932 പുറംകണ്ണികൾ Profile at the official web site of FK Austria Archived 2007-09-28 at the Wayback Machine .
Tribute web page Channel 4 News: Matthias Sindelar Archived 2010-06-11 at the Wayback Machine .
മത്ത്യാസ് സിൻഡ്ലർ at National-Football-Teams.com Player profile – Austria Archive അവലംബം
മത്ര്യോഷ്ക പാവ ഇംഗ്ലീഷ് വിലാസം https://ml.wikipedia.org/wiki/Matryoshka_doll The original matryoshka by Zvyozdochkin and Malyutin , 1892
ഒന്നിനുള്ളിൽ ഒന്നായി ക്രമീകരിച്ചിരിക്കുന്ന ഒരു കൂട്ടം പാവകൾ ചേർന്നതാണ് മത്ര്യോഷ്ക പാവ .
Wikimedia Commons has media related to Matryoshka doll .
മത്തൻ ഇംഗ്ലീഷ് വിലാസം https://ml.wikipedia.org/wiki/Cucurbita_maxima
പന്തലിലല്ലാതെ നിലത്ത് പടർത്തിവളർത്തുന്ന ഒരു പച്ചക്കറിയിനമാണ് ‌ മത്തൻ അഥവാ മത്തങ്ങ.
( ശാസ്ത്രീയനാമം : Cucurbita maxima ) .
ജീവകം എ കൂടുതലായി അടങ്ങിയതും വെള്ളരിവർഗ്ഗത്തിൽ പെട്ടതുമായ ഒരു പച്ചക്കറിയാണ്‌.
വലിപ്പത്തിലും രൂപത്തിലും സ്വാദിലും വ്യത്യസ്തതയുള്ള വളരെയധികം മത്തൻ ഇനങ്ങൾ ഉണ്ട്.
നാടൻ ഇനങ്ങൾ മുതൽ കാർഷിക ഗവേഷണഫലമായി അത്യുത്പാദനശേഷിയുള്ള മികച്ച വിത്തിനങ്ങൾ വരെയുണ്ട്.
വിളവെടുപ്പിനുശേഷം വളരെക്കാലം സൂക്ഷിച്ച് വയ്ക്കാൻ കഴിയും എന്നുള്ളതാണ്‌ മത്തൻറെ പ്രത്യേകതയായിട്ടുള്ളത്.
ചെടിയിൽ ഉണ്ടാവുന്ന കായ മത്തൻ കായ അഥവാ മത്തങ്ങ എന്നറിയപ്പെടുന്നു.
ഇത് പല വലിപ്പത്തിലും രുചിയിലും ഉണ്ട്.
ഇതിന്റെ തളിരില കറി വയ്ക്കാൻ വളരെ നല്ലതാണ്.
മത്തൻ കൃഷിചെയ്യുന്നതിനായി തിരഞ്ഞെടുക്കുന്ന സ്ഥലം നല്ലതുപോലെ കിളച്ച്, കളകൾ മാറ്റി തീയിട്ടതിനുശേഷം മഴക്കാലത്ത് കൂന കൂട്ടിയും വേനൽക്കാലത്ത് തടം എടുത്തുമാണ്‌ കൃഷിചെയ്യുന്നത്.
രണ്ട് മീറ്റർ ഇടയകലം നൽകി വരികൾ തമ്മിൽ നാലര മീറ്റർ അകലത്തിൽ നിർമ്മിക്കുന്ന തടങ്ങളിൽ വിത്തുകൾ നടാം.
കുഴികളിൽ പച്ചിലവളമോ ചാണകമോ മേൽമണ്ണുമായി കലർത്തി ഒരു തടത്തിൽ നാലോ അഞ്ചോ വിത്തുകൾ നടാൻ സാധിക്കും.
വിത്ത് മുളച്ചുവന്നതിനുശേഷം  ബലമുള്ള രണ്ടോ മൂന്നോ തൈകൾ ഒഴികെ ബാക്കിയുള്ളവ പിഴുതുമാറ്റണം.
വേനൽക്കാലത്ത് തടങ്ങളിൽ തണലിനായും ഈർപ്പം നിലനിർത്തുന്നതിനുമായും പുതയിടേണ്ടതാണ്‌.
ഈ വിധത്തിലല്ലാതെ മണ്ണും മണലും ചാണകവുമായി കൂട്ടിക്കലർത്തി പോളിത്തീൻ കവറുകളിലും വിത്തുകൾ നടാം.
ഇങ്ങനെ നടുന്ന വിത്തുകൾ മുളച്ച് രണ്ടില പരുവമാകുമ്പോൾ കവർ പൊട്ടിച്ച് വേര്‌ പൊട്ടാതെ ഉണ്ടാക്കപ്പെട്ടിട്ടുള്ള തടങ്ങളിലേക്ക് മാറ്റി നടാവുന്നതാണ്‌.
കീടം /രോഗം
മത്തനെ ആക്രമിക്കുന്ന പ്രധാന കീടമാണ്‌ കായകളെ ആക്രമിക്കുന്ന കായീച്ച .
ഈ കീടം കായകളെ പൂവിട്ടുകഴിയുമ്പോൾ തന്നെ നശിപ്പിക്കുന്നു.
ഇതിനെതിരെയുള്ള രാസകീടനാശിനിയായ മാലത്തിയോൺ രണ്ട് മില്ലി ഒരു ലിറ്റർ വെള്ളത്തിൽ നേർപ്പിച്ച് തളിക്കുക.
അല്ലെങ്കിൽ പഴക്കെണി വഴിയും കായീച്ചകളെ നശിപ്പിക്കാം.
മത്തൻ ചെടിയെ ആക്രമിക്കുന്ന പ്രധാന രോഗമാണ്‌ മൊസൈക്ക്.
ഇതിനെതിരെ  മുൻകരുതലായി  മത്തൻ ചെടിയുടെ പരിസരം വൃത്തിയായി സൂക്ഷിക്കുക, കള  നിയന്ത്രിക്കുക എന്നിവയാണ്‌ പൂവുകൾ മത്തയുടെ ആൺ പൂവ് മത്തയുടെ  പെൺ പൂവ് മത്തയുടെ പൂവുകൾ
മത്തൻ പുവിടുമ്പോൾ തന്നെ ആൺ പൂവും പെൺ പൂവും തിരിച്ചറിയാം.
പെൺ പുവാണെങ്ങിൽ, പൂവിന് താഴെ ചെറിയ മത്തങ്ങയുടെ ചെറിയ രൂപമുണ്ടാകും.
കുറെ കഴിയുമ്പോൾ പെൺ പൂവ് കൊഴിഞ്ഞുപോകുകയും മത്തങ്ങ വലുതായി പാകമാകുകയും ചെയ്യും.
ആൺ പൂവിൽ മത്തങ്ങയുണ്ടാകുകയില്ല.
ആൺ പൂവ് പറിച്ച് തോരനുണ്ടാക്കി കഴിക്കാവുന്നതാണ്...
ഉൽപ്പന്നങ്ങൾ മത്തൻ സൂപ്പ് മത്തൻ കറികൾ മത്തൻ ക്വാഷ് ഇനങ്ങൾ
നാടൻ ഇനങ്ങൾക്ക് പുറമേ, കേരള കാർഷിക സർവ്വകലാശാലയിൽ വികസിപ്പിച്ചെടുത്ത അമ്പിളി, സുവർണ്ണ, സരസ്, സൂരജ് തുടങ്ങിയവയും; അർക്കാസൂര്യമുഖി, അർക്ക ചന്ദ്രൻ എന്നീ ബാംഗ്ലൂർ ഇനങ്ങളും; കോ-1, കോ-2 തുടങ്ങിയ തമിഴ്നാട് ഇനങ്ങളും, നാഷണൽ സീഡ്സ് കോർപ്പറേഷൻ വിപണനം ചെയ്യുന്ന പൂസാവിശ്വാസ്, യെല്ലോ ഫ്ലഷ്, സോളമൻ, ബഡാമി എന്നീ ഇനങ്ങളിലുമുള്ള അത്യുത്പാദനശേഷിയുള്ള മത്തൻ വിത്തിനങ്ങൾ ലഭ്യമാണ്‌.
ചിത്രങ്ങൾ Pumpkin, raw 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 10 kcal 60 kJ അന്നജം 6.5 g - പഞ്ചസാരകൾ 1.36 g - ഭക്ഷ്യനാരുകൾ 0.5 g Fat 0.1 g - saturated 0.05 g - monounsaturated 0.01 g - polyunsaturated 0.01 g പ്രോട്ടീൻ 1.0 g ജീവകം എ equiv.
369 μ g 41% - β - കരോട്ടീ‍ൻ 3100 μ g 29% തയാമിൻ (ജീവകം B1) 0.05 mg 4% റൈബോഫ്ലാവിൻ (ജീവകം B2) 0.110 mg 7% നയാസിൻ (ജീവകം B3) 0.6 mg 4% പാന്റോത്തെനിക്ക് അമ്ലം (B5) 0.298 mg 6% ജീവകം B6 0.061 mg 5% Folate (ജീവകം B9) 16 μ g 4% ജീവകം സി 9 mg 15% ജീവകം ഇ 1.06 mg 7% കാൽസ്യം 21 mg 2% ഇരുമ്പ് 0.8 mg 6% മഗ്നീഷ്യം 12 mg 3% ഫോസ്ഫറസ് 44 mg 6% പൊട്ടാസിയം 340 mg 7% സോഡിയം 1 mg 0% സിങ്ക് 0.32 mg 3% Percentages are relative to US recommendations for adults.
Source: USDA Nutrient database മത്തങ്ങയുടെ പലതരം ചിത്രങ്ങൾ മത്തൻ മത്ത തലപ്പ്‌.
ഇതും തോരൻ വെക്കാറുണ്ട് മത്തയില മത്തന്റെ പൂവ് മത്തന്റെ ആൺ പൂവ്, തന്തുകവും കേസരവും ദളങ്ങളും വ്യക്തമാണ്.
പെൺപൂവിന്റെ മൊട്ട് പെൺപൂവ് ആൺ പൂവ് പെൺപൂവ് പരിഛേദം മത്തങ്ങ മത്തങ്ങ_പാതി മുറിച്ചത് മത്തൻ കൂട്ടുകറി അവലംബം മാതൃഭൂമി ദിനപത്രം 7 ഒക്ടോബർ 2007.
കാർഷികരംഗത്തിലെ എം.എ. സുധീർ ബാബു, പട്ടാമ്പിയുടെ ലേഖനം.
ശേഖരിച്ച തീയതി.
20 ഒക്ടോബർ 2007.
പുറത്തേക്കുള്ള കണ്ണികൾ Cucumis melo L. – Purdue University, Center for New Crops Plant Products.
Sorting Cucumis names – Multilingual multiscript plant name database മത്തങ്ങകോണ്ട് ചെറിയ ഒരു കളി ‌ വെജിറ്റബിൾ ഫ്രൂട്ട് പ്രമോഷൻ കൗൺസിൽ വിക്കിസ്പീഷിസിൽ Cucurbita maxima എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Cucurbita maxima എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മത്തേഭം
ഒരു സംസ്കൃതവൃത്തമാണ് മത്തേഭം .
ആകൃതിഎന്ന ഛന്ദസ്സിൽ പെട്ട (ഒരു വരിയിൽ 22 അക്ഷരങ്ങൾ) സമവൃത്തം .
വൃത്തശാസ്ത്രസങ്കേതമനുസരിച്ചു് “ത ഭ യ ജ ര സ ന” എന്നീ ഗണങ്ങളും ഒരു ഗുരുവും 7, 14 എന്നീ അക്ഷരങ്ങൾക്കു ശേഷം യതിയോടുകൂടി വരുന്ന വൃത്തമാണു മത്തേഭം.
മറ്റൊരു വിധത്തിൽ പറഞ്ഞാൽ - - v - v v v എന്നതു മൂന്നു തവണയും ഒരു ഗുരുവും വരുന്ന വൃത്തമാണു മത്തേഭം.
- - v - v v v / - - v - v v v / - - v - v v v / - ഉദാഹരണങ്ങൾ (ശങ്കരാചാര്യർ): “ ചേടീഭവന്നിഖിലഖേടീ കദംബതരുവാടീഷു നാകിപടലീ
കോടീരചാരുതരകോടീ മണീകിരണകോടീ കരംബിതപദാ
പാടീരഗന്ധികുചശാടീ കവിത്വപരിപാടീമഗാധിപസുതാ
ഘോടീഖുരാദധിക ധാടീമുദാരമുഖ വീടീരസേന തനുതാം ” സാദൃശ്യമുള്ള മറ്റു വൃത്തങ്ങൾ മറ്റു വിവരങ്ങൾ
ഷോഡശപ്രാസത്തിനു പ്രസിദ്ധമാണു് ഈ വൃത്തം.
മുകളിൽക്കൊടുത്ത ഉദാഹരണം ശ്രദ്ധിക്കുക.
മത്തൻ വണ്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മത്തൻ വണ്ടുകൾ വെള്ളരി വർഗങ്ങളിൽ കാണപ്പെടുന്ന പ്രധാന കീടമാണ് .
പ്രധാനപ്പെട്ട സ്പീഷീസുകൾ
ഔലോക്കോഫോറ ഫോവിക്കോളിസ് (ചുവന്ന വണ്ടുകൾ)
ഔലോക്കോഫോറ സ്റ്റീഫൻസി (ചാര വണ്ടുകൾ) പ്രമാണം:നീല വണ്ടുകൾ.jpg blue beetle
ഔലോക്കോഫോറ ലെവസി (നീല വണ്ടുകൾ)
വണ്ടുകൾ ഇലകൾ തിന്ന് വൃത്താകൃതിയിലോ അർധ വൃത്താകൃതിയിലോ ഉള്ള ദ്വാരങ്ങൾ ഉണ്ടാക്കന്നു.
മുട്ടകൾ വള്ളിയുടെ മണ്ണോടു ചേരുന്ന ഭാഗത്ത് ഇടുന്നു.
പുഴുക്കൾ വേരുകളിലും വളളികളിലും തുരന്നുകയറുന്നു.
തൽഫലമായി ചെടി ഉണങ്ങുന്നു.
* വിളവെടുപ്പിന് ശേഷം ചെടി മുഴുവനായും കത്തിച്ച് നശിപ്പിച്ചു കളയുക.
* വിത്തിടുന്നതിന് മുമ്പ് തടം ചവറിട്ട് കത്തിക്കുക.
* വേപ്പിൻ കുരു സത്ത് 3 % തളിക്കുക.
* ഒരേ സ്ഥലത്തു തന്നെ കഴിവതും തുടർച്ചയായി കൃഷി ചെയ്യാതിരിക്കുക.
* ക്യുനാൽഫോസ് 2 മി.ലി അല്ലെങ്കിൽ അസഫേറ്റ് 2 ഗ്രാം ഒരു ലിറ്റർ വെള്ളത്തിൽ കലക്കി തുടക്കത്തിലെ തളിച്ചു കൊടുക്കുക.
ആവശ്യമെങ്കിൽ ആവർത്തിക്കുക.
ചിത്രശാല വള്ളിയുണക്കം ഗ്രബ് Spinacia oleracea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മത്യാസ് ഗ്രുനെവാൾഡ് ഇംഗ്ലീഷ് വിലാസം https://ml.wikipedia.org/wiki/Matthias_Gr%C3%BCnewald Grünewald's John the Evangelist .
This work was long thought to be a self-portrait.
ജർമ്മൻ നവോത്ഥാന കാലഘട്ടത്തിലെ ഒരു ചിത്രകാരനായിരുന്നു മത്യാസ് ഗ്രുയ്ൻവാൾഡ് (1475-1528-വുൾസ് ബർഗ്).
സാങ്കേതിക നൈപുണ്യം അദ്ദേഹത്തിന്റെ ചിത്രങ്ങളിൽ മുന്നിട്ടു നിന്നിരുന്നു.
കലാപ്രവർത്തനങ്ങൾക്ക് നിയന്ത്രങ്ങളൊന്നും പാടില്ല എന്നു വിശ്വസിച്ചിരുന്ന മത്യാസിനെ കാട്ടുചെടി എന്നാണ് മറ്റു ചിത്രകാരന്മാർ വിളിച്ചിരുന്നത്.
അദ്ദേഹത്തിന്റെ മിക്ക ചിത്രങ്ങളും ഇന്ന് അവശേഷിച്ചിട്ടില്ല.
യന്ത്രങ്ങളുടെ രൂപ രേഖ തയ്യാറാക്കുന്നതിലും അദ്ദേഹം വിദഗ്ദ്ധനായിരുന്നു.
കലാസൃഷ്ടികൾ
മത്യാസിന്റെ ആദ്യ ചിത്രം ദ് മോക്കിങ്ങ് ഓഫ് ക്രൈസ്റ്റ് ആണ്.
ഇസെൻസീമിലെ ഒരു ആശുപത്രിയ്ക്കടുത്ത് ഒരു ദേവാലയത്തിൽ വരച്ച സെന്റ് ആന്റണി അദ്ദേഹത്തിന്റെ മാസ്റ്റർ പീസയി കരുതുന്നു.
പ്രസിദ്ധമായ മറ്റു ചിത്രങ്ങൾ വിജ്ഞാപനം മാലാഖമാർ മാതാവിനെ സ്തുതിയ്ക്കുന്നു.
ഉയിർത്തെഴുന്നേല്പ് ക്രൂസിഫിഷൻ പുറംകണ്ണികൾ Matthias Grünewald എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Grünewald Gallery at MuseumSyndicate Archived 2016-03-03 at the Wayback Machine .
Grünewald paintings at CGFA Archived 2003-08-10 at the Wayback Machine .
wgsebald.de W. G. Sebald about Grünewald Matthias Grünewald.
ബി.എസ്. കേശവൻ ഇംഗ്ലീഷ് വിലാസം https://ml.wikipedia.org/wiki/B.
_Kesavan ബി.എസ്. കേശവൻ
സ്വതന്ത്ര ഭാരതത്തിലെ ഭാരതീയ ദേശീയ ഗ്രന്ഥശാലയുടെ ആദ്യലൈബ്രേറിയനുമായിരുന്നു ബെല്ലാരി ഷമണ്ണ കേശവൻ എന്ന ബി.എസ്. കേശവൻ (B. S. Kesavan) .
1958 ആഗസ്റ്റ് 15 ന്  ഇദ്ദേഹത്തിന്റെ നേതൃത്വത്തിൽ ഭാരതീയ ദേശീയ ഗ്രന്ഥ സൂചിയുടെ ആദ്യപതിപ്പ് പുറത്തിറങ്ങി.
ഇദ്ദേഹമാണ് ഭാരതീയ ദേശീയ ഗ്രന്ഥ സൂചിയുടെ പിതാവ് എന്നറിയപ്പെടുന്നത്.
ഇന്ത്യൻ നാഷണൽ സയിന്റിഫിക് ‍ഡോക്യുമെന്റേഷൻ സെന്ററിന്റെ (INSDOC)ആദ്യ അദ്ധ്യക്ഷനായിരുന്നു .
1960 ൽ പത്മശ്രീ പുരസ്കാരം ലഭിച്ചു.
മൈസൂർയൂണ്വേഴ്സിറ്റിയിൽ നിന്നും ബിരുദം പൂർത്തിയാക്കിയതിനു ശേഷം ലണ്ടൺ യൂണിവേഴ്സിറ്റിയിൽ നിന്നും ഇംഗ്ലീഷിൽ ബിരുദാനന്തര ബിരുദവും ഗ്രന്ഥാലയശാസ്ത്രത്തിൽ ഡിപ്ലോമയും നേടി.
അവലംബം കൂടുതൽ അറിവിന് Official website of National Library of India Archived 2007-03-02 at the Wayback Machine .
Official website of Central Reference Library, India Archived 2016-03-03 at the Wayback Machine .
B S Kesavan in Pictures Archived 2015-04-03 at the Wayback Machine .
ബി.എസ്. മൂൺജെ ഇംഗ്ലീഷ് വിലാസം https://ml.wikipedia.org/wiki/B.
_Moonje ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ബാലകൃഷ്ണൻ ശിവറാം മൂൺജെ (ബി.എസ്. മൂഞ്ചെ, ബി. എസ്. മുൻജെ, ജീവിതകാലം: 12 ഡിസംബർ 1872 - മാർച്ച് 3, 1948) ഇന്ത്യയിലെ ഒരു ഹിന്ദു മഹാസഭാ നേതാവായിരുന്നു.
1872 ൽ മധ്യ പ്രവിശ്യകളിലെ ബിലാസ്പൂരിൽ ഒരു ദേശാസ്ത ഋഗ്വേദി ബ്രാഹ്മണ (DRB) കുടുംബത്തിലാണ് ബാലകൃഷ്ണൻ ശിവറാം മൂൺജെ ജനിച്ചത്.
1898 ൽ മുംബൈയിലെ ഗ്രാന്റ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം പൂർത്തിയാക്കിയ അദ്ദേഹം മുംബൈ മുനിസിപ്പൽ കോർപ്പറേഷനിൽ മെഡിക്കൽ ഓഫീസറായുള്ള ജോലി നേടി.
സൈനിക ജീവിതത്തോട് അത്യധികമായ താല്പര്യം പ്രകടിപ്പിച്ചിരുന്ന അദ്ദേഹം കിംഗ്സ് കമ്മീഷൻഡ് ഓഫീസർ എന്ന നിലയിൽ മെഡിക്കൽ വിഭാഗം വഴി ദക്ഷിണാഫ്രിക്കയിലെ ബോയർ യുദ്ധത്തിൽ പങ്കെടുക്കുകയെന്ന ലക്ഷ്യത്തോടെ തന്റെ ജോലി ഉപേക്ഷിച്ചു.
ഒരു സംസ്‌കൃത പണ്ഡിതനുംകൂടിയായിരുന്നു അദ്ദേഹം.
ഒരു സ്വാതന്ത്ര്യസമരസേനാനിയായും ബാല ഗംഗാധർ തിലകന്റെ ശക്തനായ അനുയായിയായും ആദ്ദേഹം അംഗീകരിക്കപ്പെട്ടിരുന്നു.
1907 ൽ സൂറത്തിൽ നടന്ന ഇന്ത്യൻ നാഷണൽ കോൺഗ്രസിന്റെ വാർഷിക സമ്മേളനത്തിൽ പുതിയ പ്രസിഡന്റിനെ തെരഞ്ഞെടുക്കുന്നതുമായി ബന്ധപ്പെട്ട് ലാലാ ലജ്പത് റായ് , ബാല ഗംഗാധര തിലകൻ , ബിപിൻ ചന്ദ്രപാൽ എന്നിവരുടെ നേതൃത്വത്തിലുള്ള കോൺഗ്രസിലെ "മിതവാദി" വിഭാഗവും "തീവ്രവാദി" വിഭാഗവും തമ്മിൽ ഒരു സംഘർഷം ഉടലെടുത്തു.
സമ്മേളനത്തിൽ ബാല ഗംഗാധര തിലകനെ മൂൺജെ പിന്തുണച്ചതിനാൽ, മൂൺജെയുടെമേലുള്ള തിലകന്റെ വിശ്വാസം വർദ്ധിക്കുകയും ഇത് ഇരുവരും തമ്മിൽ ശക്തമായ ഒരു ബന്ധത്തിലേയ്ക്ക് നയിക്കുകയും ചെയ്തു.
തൽഫലമായി, ബി.എസ്. മൂൺജെ മദ്ധ്യേന്ത്യ മുഴുവൻ പര്യടനം നടത്തുകയും പല അവസരങ്ങളിലും തിലകനുവേണ്ടി ഫണ്ട് ശേഖരണം നടത്തുകയും ചെയ്തു.
മധ്യേന്ത്യയിൽ ഗണേഷ്, ശിവാജി ഉത്സവങ്ങൾ അവതരിപ്പിച്ച മൂൺജെ കൊൽക്കത്തയിലേക്ക് ഈ ആവശ്യത്തിനായി തിലകനെ അനുഗമിക്കുകയും ചെയ്തു.
വർഷങ്ങളോളം അദ്ദേഹം മദ്ധ്യേന്ത്യയിലെ പ്രവിശ്യാ കോൺഗ്രസിന്റെ ജനറൽ സെക്രട്ടറിയായിരുന്നു.
ഹിന്ദുക്കൾക്ക് സൈനിക പരിശീലനം നൽകുന്നതിനായി അദ്ദേഹം നാസിക്കിൽ ഭോൻസാല സൈനിക വിദ്യാലയം സ്ഥാപിച്ചു.
അദ്ദേഹം സ്ഥാപിച്ച എല്ലാ സ്ഥാപനങ്ങളും ഇപ്പോഴും പ്രവർത്തിക്കുകയും അവയിൽ ചിലത് വജ്ര ജൂബിലി പൂർത്തിയാക്കുകയും ചെയ്തു.
നാഗ്പൂരിൽ ഡെയ്‌ലി മഹാരാഷ്ട്ര എന്ന പേരിൽ അദ്ദേഹം ഒരു മറാത്തി ഭാഷയിൽ ഒരു പത്രവും ആരംഭിച്ചു.
1920 ൽ ബാല ഗംഗാധര തിലകൻ അന്തരിച്ചതിനേത്തുടർന്ന് മൂൺജെ ഇന്ത്യൻ നാഷണൽ കോൺഗ്രസുമായുള്ള തന്റെ ബന്ധം വിശ്ചേദിച്ചു.
മഹാത്മാഗാന്ധിയുടെ അഹിംസ , മതേതരത്വം എന്നീ രണ്ട് പ്രധാന നയങ്ങളോട് അദ്ദേഹം വിയോജിപ്പ് പ്രകടിപ്പിച്ചിരുന്നു.
ഹിന്ദു മഹാസഭയുമായുള്ള ബന്ധം വർദ്ധിപ്പിച്ച അദ്ദേഹം1925 ൽ ആർ‌.
എസ്. സംഘടന സ്ഥാപിച്ച ഡോക്ടർ ഹെഡ്‌ഗേവാറിന്റെ രാഷ്ട്രീയ ഉപദേഷ്ടാവുംകൂടിയായിരുന്നു.
1927 മുതൽ 1937 ൽ വിനായക് ദാമോദർ സവർക്കർക്ക് ചുമതല കൈമാറുന്നതുവരെയുള്ള കാലത്ത് ബി.എസ്. മൂൺജെ ഹിന്ദു മഹാസഭയുടെ അഖിലേന്ത്യാ പ്രസിഡന്റായി സേവനമനുഷ്ടിച്ചിരുന്നു.
മരണംവരെ അദ്ദേഹം ഹിന്ദു മഹാസഭയിൽ വളരെ സജീവമായിരിക്കുകയും ഇന്ത്യയിലുടനീളം പര്യടനം നടത്തുകയും ചെയ്തിരുന്നു.
വി.ഡി. സവർക്കറുടെ ശക്തമായ പിന്തുണ അദ്ദേഹത്തിന് ലഭിച്ചിരുന്നു.
അദ്ദേഹത്തിന്റെ വീക്ഷണങ്ങളോട് കോൺഗ്രസ് നേതാക്കൾക്ക് കടുത്ത എതിർപ്പ് ഉണ്ടായിരുന്നിട്ടും ലണ്ടനിൽനടന്ന വട്ടമേശാ സമ്മേളനങ്ങളിൽ രണ്ടുതവണ അദ്ദേഹം പങ്കെടുത്തിരുന്നു.
1931 ൽ മൂൺജെ ഇറ്റലിയിലേക്ക് സന്ദർശിക്കുകയും അവിടെ പ്രധാനമന്ത്രി ബെനിറ്റോ മുസ്സോളിനിയുമായി കൂടിക്കാഴ്ച നടത്തുകയും ചെയ്തു.
അക്കാദമിയ ഡെല്ല ഫാർനെസീനയും മറ്റ് സൈനിക സ്കൂളുകളും വിദ്യാഭ്യാസ സ്ഥാപനങ്ങളും സന്ദർശിക്കുകയും ഇറ്റാലിയൻ യുവജന ഫാസിസ്റ്റു സംഘടനായ ഒപെറ നസിയോണലെ ബാലില്ലയെ നിരീക്ഷിക്കുകയും അതിനെ വാഴ്ത്തുകയും ചെയ്തു.
അവലംബം ↑ ↑ https://caravanmagazine.in/vantage/the-rss-bhonsala-military-school-dhirendra-k-jha ↑ ↑
ബി.എസ്. സരോജ ഇംഗ്ലീഷ് വിലാസം https://ml.wikipedia.org/wiki/B.
_Saroja
ഒരു പ്രശസ്ത തമിഴ്-മലയാളചലച്ചിത്ര അഭിനേത്രിയാണ് ബി.എസ്. സരോജ .
മലയാളചലച്ചിത്രരംഗത്തെ ആദ്യകാല നായികമാരിലൊരാളായ സരോജ മലയാളത്തിലെയും തമിഴിലെയും അക്കാലത്തെ ഒട്ടു മിക്ക പ്രമുഖ നടന്മാരുടെയും നായികയായി അഭിനയിച്ചിട്ടുണ്ട്.
മലയാള സിനിമയിൽ ആദ്യമായി വില്ലൻ വേഷം അവതരിപ്പിച്ച ജോൺസന്റെ(ജോൺ വിക്ടർ)യും അമ്മിണിയുടെയും മകളാണ് സരോജ.
സരോജയുടെ അമ്മയുടെ അച്ഛന്റെ വീട് തിരുവനന്തപുരത്താണ് .
പൂർവിക കുടുംബം ഹിന്ദുമതത്തിൽനിന്ന് ക്രിസ്തുമതത്തിലേക്ക് പരിവർത്തനം ചെയ്തവരായിരുന്നു.
മുത്തച്ഛനും മുത്തശ്ശിയും പിന്നീട് തമിഴ്‌നാട്ടിലെ സേലത്തേക്ക് പോന്നു.
സേലത്താണ് സരോജ ജനിച്ചതും ശൈശവം പിന്നിട്ടതും.
പിന്നീട്, അച്ഛനും അമ്മയുമൊത്ത് സരോജ ചെന്നൈയിലെത്തി.
ചെന്നൈയിലെത്തുന്നതിന് മുമ്പുതന്നെ അമ്മിണി ഹിന്ദുമതത്തിലേക്ക് തിരിച്ചുവന്ന് രാജലക്ഷ്മി എന്ന പേർ സ്വീകരിച്ചിരുന്നു.
സരോജയുടെ സിനിമാപ്രവേശം യാദൃച്ഛികമായിരുന്നു.
കുട്ടിക്കാലത്തേ സരോജ നന്നായി പാടുമായിരുന്നു.
അതുകണ്ട് ഒരു ബന്ധു 11 വയസ്സുള്ള സരോജയെ കോറസ് പാടാനായി ജെമിനി സ്റ്റുഡിയോയിലേക്ക് കൊണ്ടുപോയി ചേർത്തു.
കോറസ് പാടാൻ പതിവായി എത്താറുള്ള സുന്ദരിയായ ഈ പെൺകുട്ടിയെ അഭിനേത്രിയാക്കുവാൻ ജെമിനി സ്റ്റുഡിയോ അധികൃതർ അലോചിച്ചു.
അങ്ങനെ 45 രൂപ മാസശമ്പളത്തിൽ സരോജ ജെമിനി സ്റ്റുഡിയോയിൽ ചേർന്നു.
അക്കാലത്ത് അഭിനേതാക്കളെല്ലാം നിർമ്മാണക്കമ്പനിയുടെ മാസശമ്പളക്കാരായിരുന്നു.
എന്നാൽ നാലു വർഷങ്ങൾക്ക് ശേഷമാണ് ഒരു സിനിമയിൽ അഭിനയിക്കുവാൻ സരോജയ്ക് സാധിച്ചത്.
ജെമിനി സ്റ്റുഡിയോ അക്കാലത്ത് നിർമ്മിച്ചു കൊണ്ടിരുന്ന നാട്യറാണി എന്ന ചിത്രത്തിലെ നായിക പ്രശസ്ത നടിയായ വൈജയന്തിമാലയുടെ അമ്മ വസുന്ധരയായിരുന്നു.
ചിത്രീകരണം പകുതിയായപ്പോഴേക്കും എതോ കാരണത്താൽ അവർ ചിത്രത്തിൽ നിന്നും പിന്മാറി.
തുടർന്ന് കഥയിൽ ചെറിയ മാറ്റങ്ങൾ വരുത്തി ബാക്കി ഭാഗം സരോജയെ വെച്ച് ചിത്രം പൂർത്തീകരിച്ചു.
ചെന്നൈയിൽ വെച്ച് സരോജയുടെ ഒരു നൃത്തപ്രകടനം കാണാനിടയായ കെ. സുബ്രഹ്മണ്യറാവു എന്ന നിർമാതാവ് വികടയോഗി എന്ന സിനിമയിൽ പ്രധാന വേഷത്തിലേക്ക് ക്ഷണിച്ചു.
1947ൽ ആയിരുന്നു അത്.
തമിഴിലെ അക്കാലത്തെ മുൻനിര താരങ്ങളായ പി.യു. ചിന്നപ്പയും ടി.ആർ. രാമചന്ദ്രനും അഭിനയിച്ച  ഈ ചിത്രം വൻ ഹിറ്റായി.
തുടർന്ന് ധന അമരാവതി (1947) ദേവമനോഹരി (1949), കല്യാണി (1952) തുടങ്ങിയ തമിഴ്‌ചിത്രങ്ങളിലും വേഷമിട്ടു.
ഓർ ഇരവ് , വണ്ണക്കിളി , കുമുദം തുടങ്ങിയ ചിത്രങ്ങളും വൻ ഹിറ്റുകളായി.
തമിഴിലെ എക്കാലത്തെയും പ്രമുഖ താരങ്ങളായ എം.ജി.ആറും ശിവാജി ഗണേശനും ഒന്നിച്ച് അഭിനയിച്ച ഏകചിത്രമായ കൂണ്ടുക്കിളി (1954) എന്ന ചിത്രത്തിലെ നായികയാവാനും സരോജക്ക് അവസരമുണ്ടായി.
ഇവർക്ക് പുറമേ നാഗേശ്വര റാവു, എസ്. എസ്. രാജേന്ദ്രൻ, എം.എൻ. നമ്പ്യാർ, ടി.ആർ. മഹാലിംഗം, മനോഹർ തുടങ്ങിയവരുടെയെല്ലാം നായികയായി സരോജ അഭിനയിച്ചിട്ടുണ്ട്.
1960കളുടെ അവസാനത്തിൽ പുറത്തിറങ്ങിയ അരുണഗിരിനാഥൻ എന്ന ചിത്രത്തോടെ അവർ അഭിനയരംഗത്തുനിന്നും വിരമിച്ചു.
അപ്പോഴേക്കും മൊത്തം 75-ൽപരം ചിത്രങ്ങളിൽ സരോജം അഭിനയിച്ചുകഴിഞ്ഞിരുന്നു.
മലയാളചലച്ചിത്ര ലോകത്ത്
തമിഴ് സിനിമാ ലോകത്ത് തിളങ്ങി നിൽക്കുന്ന കാലത്താണ് മലയാളചിത്രമായ ജീവിത നൗക യിൽ തിക്കുറിശ്ശിയുടെ നായികയാവാൻ ബി.എസ്. സരോജയെ കുഞ്ചാക്കോ ക്ഷണിക്കുന്നത്.
1951-ൽ പുറത്തിറങ്ങിയ ജീവിതനൗകയിലെ 'ലക്ഷ്മി' എന്ന നായിക കഥാപാത്രത്തിലൂടെ ബി.എസ്. സരോജ മലയാളികൾക്കും പ്രിയങ്കരിയായി.
1952-ൽ സത്യൻ നായകനായ ആത്മസഖി യിൽ സരോജ അഭിനയിച്ചു.
സത്യന്റെ ആദ്യ ചിത്രമായിരുന്നു ഇത്.1952-ൽ തന്നെ അച്ഛൻ എന്ന ചിത്രത്തിലൂടെ സരോജ പ്രേംനസീറിന്റെ നായികയുമായി.
എം.ജി.ആർ അഭിനയിച്ച ഏക മലയാളചിത്രമായ ജനോവ (1953)യിലും സരോജയായിരുന്നു നായിക.
15 വർഷത്തോളം ബി.എസ്. സരോജ മലയാള സിനിമയിൽ സജീവമായിരുന്നു.
ലോകനീതി , ആശാദീപം , അവൻ വരുന്നു , ആത്മാർപ്പണം , ആത്മശാന്തി , അച്ഛനും മകളും , ലില്ലി , ഉമ്മ , കൃഷ്ണകുചേല , പുതിയ ആകാശം  പുതിയ ഭൂമി , കടലമ്മ , റെബേക്ക എന്നിവയാണ് സരോജയുടെ മറ്റ് പ്രധാനചിത്രങ്ങൾ.
1966-ൽ പുറത്തിറങ്ങിയ തറവാട്ടമ്മ യായിരുന്നു മലയാളത്തിലെ ഇവരുടെ അവസാന ചിത്രം.
അഭിനയ ജീവിതത്തിനിടയിൽതന്നെ അവർ പ്രശസ്ത സംവിധായകൻ രാമണ്ണയെ വിവാഹംചെയ്തു.
കൂണ്ടുക്കിളി അടക്കം സരോജ അഭിനയിച്ച ചില ചിത്രങ്ങളും രാമണ്ണ സംവിധാനംചെയ്തിട്ടുണ്ട്.
രാമണ്ണ ഏതാനും വർഷങ്ങൾക്ക് മുമ്പ് അന്തരിച്ചു.
അവർക്ക് ഒരു മകനും രണ്ട് പെൺമക്കളുമുണ്ട്.
സൗണ്ട് എൻജിനീയർ കൂടിയായ മകൻ ഗണേശ് രാമണ്ണ സംഗീതസംവിധായകനാണ്.
തമിഴിലും തെലുങ്കിലും ചില ചിത്രങ്ങൾക്ക് സംഗീതസംവിധാനം നിർവഹിച്ചിട്ടുണ്ട്.
ബി.കെ. നായർ ഇംഗ്ലീഷ് വിലാസം https://ml.wikipedia.org/wiki/B.
കേരളത്തിലെ കോൺഗ്രസ് (ഐ.) നേതാവും കേരളത്തിലെ ഐ.എൻ.ടി.യു.സി.യുടെ സ്ഥാപകപ്രസിഡന്റുമാണ് ബി.കെ. നായർ .
1917-ൽ ആലപ്പുഴയിലാണ് ജനനം.
11 ആഗസ്റ്റ് 2013-ന് എറണാകുളത്ത് വെച്ച് മരണപ്പെട്ടു.
സംസ്കാരം ആലപ്പുഴ വലിയ ചുടുകാടിൽ വെച്ച് നടത്തുകയും ചെയ്തു.
ആലപ്പുഴ എസ്.ഡി.വി. സ്കൂളിലായിരുന്നു വിദ്യഭ്യാസം.
അതിനുശേഷം എറണാകുളം മഹാരാജസ് കോളേജിൽ ഉന്നതപഠനം നടത്തി.
വിദ്യഭ്യാസത്തിനുശേഷം ഗാന്ധിജിയോടൊത്ത് വാർദയിൽ സേവനം അനുഷ്ഠിച്ചു.
സർദാർ വല്ലഭായി പട്ടേലിന്റെ സെക്രട്ടറിയായി സേവനം അനുഷ്ഠിച്ചിട്ടുണ്ട്.
നാല്പതുകളുടെ അവസാനത്തോടെ സർദാർ വല്ലഭായി പട്ടേലിന്റേയും ഗുൽസാരിലാൽ നന്ദയുടേയും നിർദ്ദേശാനുസരണം കൊച്ചിയിലേക്ക് തിരിച്ചുവന്ന ബി.കെ. നായർ കേരളത്തിൽ ഐ.എൻ.ടി.യു.സി രൂപികരിക്കുന്നതിൽ നിർണ്ണായപ്രവർത്തനങ്ങൾ കാഴ്ചവെച്ചു.
1949-ൽ കൊച്ചിയിലേയും മലബാറിലേയും മാഹിയിലേയും കോൺഗ്രസിന്റെ തൊഴിലാളിസംഘടനകളെ ലയിപ്പിച്ച് ഐ.എൻ.ടി.യു.സി.യുടെ പ്രഥമയൂണിറ്റ് രൂപികരിച്ചു.
അദ്ദേഹം പ്രസിഡന്റും കെ. കരുണാകരൻ സെക്രട്ടറിയുമായിരുന്നു.
1963 വരെ ബി.കെ. നായരും കരുണാകരനുമായിരുന്നു കേരളഘടകത്തിന്റെ ഉന്നതനേതാക്കൾ.
അതിനുശേഷം നായർ ദേശീയതലത്തിൽ യൂണിയന്റെ വൈസ് പ്രസിഡന്റും ജോയിന്റ് സെക്രട്ടറിയുമായിട്ടുണ്ട്.
കോൺഗ്രസ് പാർട്ടിയിലെ പിളർപ്പിന്റെ സമയത്ത് ഇന്ദിരാഗാന്ധിയോടൊത്ത് നിന്ന ബി.കെ. നായർ 1984ന് ശേഷം പതുക്കെ രാഷ്ട്രീയത്തിൽ നിന്ന് വിരമിക്കുകയായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1980 കൊല്ലം ലോക്‌സഭാമണ്ഡലം ബി.കെ. നായർ കോൺഗ്രസ് (ഐ.) എൻ. ശ്രീകണ്ഠൻ നായർ ആർ.എസ്.പി. 1977 മാവേലിക്കര ലോക്‌സഭാമണ്ഡലം ബി.കെ. നായർ കോൺഗ്രസ് (ഐ.) ബി.ജി. വർഗീസ് സ്വതന്ത്ര സ്ഥാനാർത്ഥി 1958* (1) ദേവികുളം നിയമസഭാമണ്ഡലം റോസമ്മ പുന്നൂസ് സി.പി.ഐ. ബി.കെ. നായർ കോൺഗ്രസ് (ഐ.) (1) 1957-ൽ ദേവികുളം എം.എൽ.എ. റോസമ്മ പുന്നൂസിന്റെ തിരഞ്ഞെടുപ്പ് ട്രിബ്യൂണൽ റദ്ദാക്കി (അന്ന് ട്രിബ്യൂണലായിരുന്നു കേസ് പരിഗണിച്ചത്. പിന്നീടാണ് ഈ ചുമതല ഹൈക്കോടതിക്ക് നൽകിയത്).
1958 ലെ ദേവികുളം ഉപതിരഞ്ഞെടുപ്പ് .
നാല് പുസ്തകങ്ങൾ എഴുതിയിട്ടുണ്ട്.
നാല് പെൺമക്കളും ഒരു മകനും.
ബി.കെ. പൊറ്റക്കാട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
_Pottakkadu
ആദ്യകാല മലയാള ചലച്ചിത്ര നടനും തിരക്കഥാകൃത്തും സംവിധായകനുമായിരുന്നു ബി.കെ. പൊറ്റക്കാട് .
ഇദ്ദേഹം നിരവധി ചിത്രങ്ങൾ സംവിധാനം ചെയ്തിട്ടുണ്ട്.
കാരൂരിന്റെ ചെറുകഥയെ അടിസ്ഥാനപ്പെടുത്തി ബി.കെ. പൊറ്റക്കാട് സംവിധാനം ചെയ്ത പൂമ്പാറ്റ എന്ന ചിത്രത്തിലൂടെ മികച്ച ബാലതാരത്തിനുള്ള സംസ്ഥാന പുരസ്കാരം ശ്രീദേവിക്ക് ലഭിച്ചിരുന്നു.